**Zápisnica z 8. zasadnutia výboru Slovenskej sociologickej spoločnosti pri SAV,**

**ktoré sa uskutočnilo dňa 25. júna 2019 od 14:00 hod.**

**v miestnosti č. 94 v budove SAV na Klemensovej 19, Bratislava**

Prítomní: M. Čambáliková, R. Klobucký, E. Laiferová, M. Zeman, P. Czirák, R. Džambazovič, M. Fero, Z. Kusá, G. Brutovská

Ospravedlnení: Z. Révészová , R. Hofreiter

PROGRAM

1. Otvorenie

2. Kontrola plnenia úloh zo 7. zasadnutia Výboru SSS pri SAV (5. 6. 2019), v tom

 ⇨ Informácia o oznámení aktuálnych údajov o štatutárnom orgáne SSS pri SAV na MV SR (M. Čambalíková);

 ⇨ Platba a faktúra SSS pri SAV za rok 2018 do ISA (M. Zeman)

3. Príprava konferencie Podoby slobody – 9. Slovenské a české sociologické dni, ktorá sa bude konať 21. – 22. 11. 2019 v KC SAV v Smoleniciach (Z. Kusá)

4. Rôzne

5. Záver

**Bod 1**

Zasadnutie výboru o 14:00 hod. otvorila predsedníčka SSS pri SAV M. Čambáliková. Za zapisovateľku bola určená G. Brutovská, overovateľom zápisnice M. Fero. Program zasadnutia výboru bol schválený.

**Bod 2**

M. Čambáliková informovalo členov Výboru o tom, že prebehla registrácia SSS pri SAV na MV SR. Spoločnosť si tak splnila oznamovaciu povinnosť mimovládnej organizácie v súvislosti s prípravou nového komplexného registra.

M. Zeman informoval členov Výboru o tom, že členstvo v ISA nebolo duplicitne zaplatené v roku 2018, a faktúra k uhradeniu členského bola zaslaná na Predsedníctvo.

**Bod 3**

Z. Kusá predstavila členom návrh časového rozvrhu programu konferencie Podoby slobody – 9. Slovenské a české sociologické dni a jeho organizačné zabezpečenie. Informovala o tom, že priestory sú zabezpečené. Ukončilo sa prihlasovanie na konferenciu, ktorá tak bude prebiehať v dvoch sekciách paralelne vzhľadom k počtu účastníkov. Výbor sa zhodol na tom, aby účastníkom bol zaslaný potvrdzujúci e-mail.

Prebehla diskusia členov Výboru ohľadom zaradenia účastníkov konferencie do jednotlivých sekcií a boli navrhnutý vedúci sekcií. Výbor poveril Z. Kusú osloviť potenciálnych vedúcich sekcií a požiadať ich o súhlas.

R. Džambazovič navrhol zriadiť sekciu s názvom Generácie a životné dráhy s  čím členovia Výboru jednohlasne súhlasili. Konferencia teda bude prebiehať v sekciách: Teoretická sekcia, Lokálne/regionálne štúdia, Sociológia práce, Generácie a životné dráhy, Občianska spoločnosť a politika, Sociológia náboženstva a Mobilita a nerovnosti.

Prof. Ondrejkovič poslal dva príspevky. Výbor po diskusii sa zhodol, aby Z. Kusá oslovila pána profesora, aby si vybral jeden z príspevkov.

Z. Kusá upozornila, že je teraz potrebné sledovať platenie konferenčných poplatkov. Tiež navrhla zverejnenie programu konferencie iným organizáciám s možnosťou požiadať o záštitu nad konferenciou. Členovia Výboru ju požiadali, aby oslovila ohľadom gescie konferencie pani prezidentku SR Zuzanu Čaputovú.

Členovia Výboru sa zhodli, že z konferencie bude publikovaný zborník abstraktov s prideleným ISBN. Pre zabezpečenie jednotného formátu je však potrebné pripraviť vzor a osloviť účastníkov konferencie o prepracovanie už zaslaných abstraktov do termínu 30.8.2019. Úlohou bola poverená Z.Kusá.

**Bod 4**

M. Čambalíkováoslovila členov Výboru s tým, aby sa zmapovala situácia vo výučbe sociológie na VŠ na Slovensku v bakalárskom a magisterskom stupni štúdia. Úlohou boli poverení R. Džambazovič, M. Fero a G. Brutovská.

G. Brutovská informovala a zároveň pozvala členov Výboru na Doktorandskú letnú školu 2019, ktorú spoluorganizuje Východoslovenská pobočka SSS pri SAV v dňoch 2. – 4. 9. 2019 na pôde Inštitútu edukológie a sociálnej práce FF PU v Prešove. Poprosila o zverejnenie pozvánky na webovej stránke SSS pri SAV a rozoslanie doktorandom na sociologických pracoviskách. Informovala tiež členov Výboru o príprave organizácie medzinárodnej vedeckej konferencie Byrokracia verzus vedomostná organizácia v prostredí verejnej správy, ktorá sa bude konať v novembri 2019 na pôde FSV UPJŠ v Košiciach.

M. Čambáliková poďakovala za účasť a o 15:30 ukončila rokovanie.

*Termín nasledujúceho zasadnutia výboru SSS pri SAV je plánovaný na utorok* ***17. 09. 2019 o 14 hod. v budove SAV na Klemensovej 19.***

V Bratislave 25. 6. 2019

Zapísala: G. Brutovská Monika Čambáliková

Overil: M. Fero predsedníčka SSS pri SAV

**Príloha č. 1 Uznesenia Výboru SSS pri SAV prijaté na zasadnutí 25. 6. 2019**

*Uznesenie č. 1*

*Výbor SSS pri SAV poveril Z. Kusú úlohou zaslať všetkým prihláseným účastníkom konferencie Podoby slobody – 9. Slovenské a české sociologické dni, ktorá sa bude konať 21. – 22. 2019 v KC SAV* *v Smoleniciach potvrdzujúci a akceptujúci e-mail.*

Termín plnenia: august 2019

*Uznesenie č. 2*

*Výbor poveril Z. Kusú osloviť potenciálnych vedúcich sekcií konferencie Podoby slobody – 9. Slovenské a české sociologické dni a požiadať ich o súhlas.*

Termín plnenia: august 2019

*Uznesenie č. 3*

*Výbor poveril Z. Kusú osloviť pána profesora Ondrejkoviča, aby si z dvoch prihlásených príspevkov na konferenciu Podoby slobody – 9. Slovenské a české sociologické dni vybral jeden.*

Termín plnenia: august 2019

*Uznesenie č. 4*

*Výbor poveril Z. Kusú pripraviť žiadosť a osloviť p. prezidentku SR Z. Čaputovú ohľadom záštity nad konferenciou Podoby slobody – 9. Slovenské a české sociologické dni.*

Termín plnenia: august 2019

*Uznesenie č. 5*

*Výbor poveril Z. Kusú pripraviť formálne nastavenia abstraktu a s nimi osloviť prihlásených účastníkov konferencie* *Podoby slobody – 9. Slovenské a české sociologické dni, aby na základe nich prepracovali svoj abstrakt.*

Termín plnenia: jún 2019

*Uznesenie č. 6*

*Výbor poveril R. Džambazoviča, M. Fera a G. Brutovskú pripraviť podklady na zistenie počtu študentov študujúcich sociológiu na VŠ na Slovensku a následne zmapovanie situácie.*

Termín plnenia: september 2019